Gabriela Spustová Izakovičová

Ruptura cordis

Puknuté srdce

Ilustrácie Jozef Ilavský

RUAH, 2022

Suchá nad Parnou

Ukážka z elektronickej knihy

© Mgr. Gabriela Spustová Izakovičová, PhD., 2022

Ilustrácie © Akad. mal. doc. Jozef Ilavský, 2022

Gabriela Spustová Izakovičová

Ruptura cordis - Puknuté srdce

Korektúry Mgr. Lucia Taligová

Ilustrácie akad.mal. doc. Jozef Ilavský:

Cyklus Bio impulz I, 2004, olej, sololit 15 x 15(obálka, s.1)

Cyklus Rašenie (s. 6, s. 10, s. 18, s. 30, s. 40)

Cyklus Mikrosvet (s. 82, s.98, s. 112, s. 120)

Cyklus Štruktúry a znaky (s. 48, s. 76)

Proti prúdu (s. 58)

Matka s dieťaťom (s. 70)

Vydalo Vydavateľstvo RUAH v roku 2022

redakcia.ruah@gmail.com

ISBN 978-80-89604-79-1

e-pub 978-80-89604-80-7

Vytvorenie elektronickej verzie Dibuk, s. r. o., 2022

Cor et corona

Srdce a koruna

Jozef Ilavský: Rašenie IV., 1973, lisovaný uhol, papier 42x30

1.

vysilená Zem

železná obruč zviera jej driek

anjeli v štítoch zbierajú kvapky krvi

hlučné ticho nemocníc krotí decibely sveta

ktosi sa chce rozosmiať

a ktosi rozdať päsťou rany

koruny hláv potentátov

zvierajú lebku na prasknutie

2.

neodtrhnuté tulipány

už tretí rok

sa slnia v Amsterdame

3.

spoza mreží domácej izolácie

spievam song

zasa nie sme spolu

sloboda kňučí vo výbehu sietí

usmieva sa a rozdáva srdiečka a tváričky

4.

len detský smiech je schopný zázraku

a ústa stareniek žmolia sväté koráliky

v kúte samoty a smútku

5.

tisíc-hlavý drak kričí VOJNA

vedú nás na vôdzke, kam len chcú

hladina alfa v nás mlčí a drieme

pst...

piano...

pianissimo...

čosi sa chystá

6.

zemské platne chystajú v nás zemetrasenie

tsunami a záplavy

oheň sa vzdúva

živí ho dych nenávisti a neskrotených vášní

skratiek zla

ticho pred búrkou stupňuje napätie

Zem kvíli a znáša trest

otec mi vravieval:

každý z nás vie za čo...

Jozef Ilavský: Rašenie I., 1973, lisovaný uhol, papier 42x30

7.

mrazivý január nám vliezol pod nechty

a bolí

ledva vyliezol z nemocničnej postele

hľadá kyslík

znehybnený mrazom

8.

už nás nestrašte!

časy sú už vydesené dosť!

9.

rúška nezabránia veľkohubým zneužívať slová

neumlčí ich smrť pravdy

súkromné pravdy búšia do skál

túžob po moci

10.

tretí rok to skončí?

neboj sa, bude dobre

a bude nová zem a nové nebesia

vyzuj sa a mlč

Zem je posvätná

11.

nádej sa vybrala hľadať ochotných

uveriť jej

Alfa, Delta, Omikron...

tlkot sŕdc anjelov so štítmi

niet väčšej lásky

obetujú život v tanci sebadarovania

aplikujúc bolesti kyslík úsmevu

12.

počúvaj tlkot srdca a zamiluj sa

jar nás zachráni

zlatý dážď nádeje postaví svet z ničoho

vtáčí spev rozozvučí struny žíl

ukáže sa, kto je kto

13.

ľudia kričia jedným dychom

– sláva mu aj ukrižuj

almužnu si láska neprosí

stavia svet z ničoho

14.

Chrám Matky Božej horel ako kríž do nebies

pamätáš? Bol prvý deň Veľkého týždňa

a celý Paríž plakal nad tou skazou

rok potom padol svet

pamätáš?

muž v ornáte a páliu

na prázdnom námestí

krájal si srdce na obetnom stole

za hranicou viditeľného

necitná tvár korony sa naňho vyškiera

zástup funebrákov desí starý Rím...

od východu na západ sa plazí temno

krutá zima trvá tretí rok

nádej spí v zákutiach zmŕtvychvstania

15.

neviditeľná pichľavá kráska

z Ďalekého východu

Koniec ukážky

Table of Contents

Titulná strana

Tiráž

Cor et corona